b'\n_START_ARTICLE_\nSezona Velikih nagrad 1937\n_START_SECTION_\nPoro\xc4\x8dilo\n_START_PARAGRAPH_\nTo je bilo zadnje leto pravil z maksimalno dovoljeno te\xc5\xbeo dirkalnikov 750 kg, zato sta Mercedes-Benz in Auto Union svojim vsem dirka\xc4\x8dem omogo\xc4\x8dala bolj ali manj enakovredne pogoje. Tako Bernd Rosemeyer, kot tudi Rudolf Caracciola sta v sezoni osvojila po \xc5\xa1tiri zmage, toda Caracciola je tri od njih dosegel na prvenstvenih dirkah, Rosemeyer pa je na prvenstvenih dirkah osvojil le dve tretji mesti, tako da je naslov evropskega prvaka osvojil Caracciola._NEWLINE_Leta 1937 je razvoj Grand Prix dirkalnikov dosegel vrh. Novi Mercedesov dirkalnik Mercedes-Benz W125, ki je lahko razvil mo\xc4\x8d 575 KM, je bil najmo\xc4\x8dnej\xc5\xa1i Grand Prix dirkalnik vse do osemdesetih let in pri\xc4\x8detka turbo ere v Formule 1._NEWLINE_Medtem ko je nem\xc5\xa1ka nacisti\xc4\x8dna vlada podpirala nem\xc5\xa1ki mo\xc5\xa1tvi s subvencijami in voja\xc5\xa1kimi pogodbami, so francoski birokrati v posebej za to ustanovljenem komiteju odlo\xc4\x8dali, kako bi porabili milijon in pol frankov, ki so se zbirali za podporo francoskemu dirkanju od leta 1934 z vse dra\xc5\xbejimi dirka\xc5\xa1kimi licencami in davki. Odlo\xc4\x8dili so se, da bodo dali 1 milijon frankov francoskemu konstruktorju, ki bo izdelal dirkalnik po pravilih za sezono 1938, ki bo prevozil 200 km na dirkali\xc5\xa1\xc4\x8du Autodrome de Linas-Montlh\xc3\xa9ry s povpre\xc4\x8dno hitrostjo \xc4\x8dim ve\xc4\x8djo od 146,5 km/h do 1. septembra 1937.'